Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: 4. számú melléklet a 2004. évi CXXXV. törvényhez
Paragraph Index: 1834

1. Azoknál a települési önkormányzatoknál, amelyeknél az A) pont szerinti személyi jövedelemadó-bevétel és a 2. pont szerinti iparûzési adóerõképesség – a 2004. január 1-jei lakosságszámra – együttesen számított egy fõre jutó összege nem éri el a 4. pontban szereplõ összeget, a bevétel e szintig kiegészül. Ha az egy fõre jutó összeg nagyobb a 4. pontban szereplõ összegnél, akkor a központi költségvetési kapcsolatból származó forrásokból az önkormányzatot együttesen megilletõ összeg az 5. pontban szereplõ számítási módszer alapján csökkentésre kerül. (A kiegészítés és a csökkentés a továbbiakban együtt: jövedelemkülönbség mérséklése.) A 2005. évben a 2003. évi tényleges jövedelemkülönbség mérsékléshez képest bekövetkezõ pozícióromlás nem haladhatja meg a 4. a)–g) pont szerinti – az önkormányzat típusának megfelelõ – értékhatár és a 2004. január 1-jei lakosságszámmal számított összeg 7%-át, de nem lehet kevesebb a kiegészítés csökkenés vagy beszámítás növekedés összegének 65%-ánál. Az önkormányzat közigazgatási státusát a 2004. augusztus 1-jei állapotnak megfelelõen kell alapul venni.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes